# DAGLIG LEDER – OPPSUMMERING MØTER SØKERNE

## DANS:

* Initiativtaker er den lokale dansegruppa Last Queens. Den består av fremmedspråklige ungdoms- jenter, stort sett fra de kommunale gårdene i bydelen. De startet med dans ifm et prosjekt i regi av bydelen, men det ble nedlagt og instruktøren flyttet. Etter det har de trent på egenhånd og er i stor grad selvlært. De er om lag 8 jenter, de låner en dansesal på Fernanda Nissen skole, og danser de fleste sjangre innenfor street- dance. Gruppa har blitt litt lokale kjendiser/ helter og opptrer på en rekke arrangementer i bydelen. De ønsker å starte en dansegruppa for barn og ungdom i Sagene IF. De ønsker å være instruktører, men har også lyst til å drive/ lede gruppa selv. De har støtte og backup fra en del mødre.
* Danseforbundet er positive og har sagt seg villige til å være rådgivere i oppstarten. De har også en lang rekke kurs og arrangementer som våre instruktører kan være med på. Medlemmer av forbundet får gratis tilgang til å laste ned musikk. Vi får også støtte til utstyr via dem.
* Vi får låne dansesalen på Fernanda Nissen skole, men den er ganske liten. De kan også trene i gymsal eller idrettshall, hvis vi får tak i mobilt speil og musikkanlegg. Det er lite plass pt i gymsaler og i Bjølsenhallen, så det må i så fall jobbes for å få mer tid kun til dans.
* Det er en del dansetilbud i bydelen allerede. Den største er Westend, her er det imidlertid svært dyr. Kulturskolen har også dans, også dette koster over 2000 kr pr år. Det er etterspørsel i bydelen etter et dansetilbud som er billigere.
* Fordeler: Passer godt inn i vår strategi om flere jenter, inkludere flere fremmedspråklige jenter, og å få med flere fremmedspråklige frivillige. Jentene i Last queens har et stort nettverk i det miljøet vi sliter med å rekruttere fra.
* Ulemper: Jentene er ganske unge og vil trenge mye hjelp/ støtte i driften av gruppa, vi må finne mer anleggstid i gymsal eller i Bjølsenhallen.
* Kontaktpersoner:
	+ Daniella i Last Queens - dlastqueens@gmail.com

## CRICKET:

* Det er Friends Cricket Club som har søkt om å få bli en del av Sagene IF. De er altså en klubb allerede, men de sliter med driften og ønsker hjelp til den. De er om lag 50 medlemmer, og har 2 seniorlag og 1 barnelag. Sporten er populær blant fremmedspråklige, og har vokst mye de siste årene. De har kompetente trenere.
* Cricket spilles på gress eller kunstgress utendørs om sommeren, og inne i idrettshall på vinteren. Det betyr at de vil trenge treningstider både på Voldsløkka og i Bjølsenhallen. De er imidlertid fleksible på hvor mye/ lite plass de trenger, og tilpasser seg det de får. De har alt utstyret de trenger.
* Cricketmiljøet i Norge er notorisk berømte for rot og svindel, forbundet er pt satt under administrasjon av idrettsforbundet. Jeg vil derfor sterkt anbefale at vi forhører oss med idrettsforbundet om saken.
* Fordeler: Appellerer til fremmedspråklige jenter og gutter, de har allerede en klubb som har aktivitet.
* Ulemper: Har lite kompetanse på drift av klubb og vil trenge hjelp til det meste (spesielt økonomi), vil trenge anleggstid på Voldsløkka og i Bjølsenhallen.
* Kontaktpersoner:

Friends Cricket Club: Omer Saddiqi, omer.saddiqi@gmail.com , 45255225

## QUIDDITCH/ RUMPELDUNK:

* Quidditch på engelsk, Rumepdunk på Norsk, er en sport inspirert av Harry Potter. Dette er en veldig annerledes aktivitet. De er ikke er medlemmer av idrettsforbundet, men ønsker å bli det. Quidditch har imidlertid et internasjonalt forbund, og synes godt organisert. I Norge er det stort sett en universitetsidrett, der OSI og NTNUI er store.
* Initiativtakerne kommer fra OSI, men er ikke lenger studenter. De ønsker derfor å starte en klubb utenfor studentmiljøet som er åpen for alle. De virker svært godt organisert og flere av dem er aktive i sportens utvikling i Norge. Motivasjonen for å bygge opp noe er stor, de har allerede levert en presentasjon av seg selv og et driftsbudsjett. De peker selv på at Rumpeldunk er svært inkluderende, og appellerer særlig til de som aldri tidligere har satt sin fot i et idrettslag. De kommer til å starte opp aktivitet på Voldsløkka selv om de ikke skulle få medlemskap hos oss.
* De spiller på gress eller kunstgress og de ønsker seg tid på Voldsløkka. Banen er sirkelformet. De har alt de trenger av trenere, dommere og kompetanse. De har pt det de trenger av utstyr. De ønsker seg hjelp til markedsføring, dvs å kunne bruke Sagene IFs nettverk.
* Fordeler: Passer godt inn i vår filosofi om å være for alle, de vil greie å styre seg selv uten særlig hjelp, kanskje får vi med noen som ellers ikke ville blitt med, det er ingen innmelding eller avgifter til forbund og krets.
* Ulemper: De vil trenge treningstider på Voldsløkka og sikkert også i Bjølsenhallen, de er ikke medlemmer av idrettsforbundet (forsikring?), de har foreløpig kun aktivitet for voksne, det er sære greier.
* Kontaktperson:

Ragnhild Dahl: ragnhildwdahl@hotmail.com